Dis die eerste vraag wat die ouers van n nuutgebore babatjie gewoonlik hoor. Die antwoord is gewoonlik maklik om te gee.
Eers later besef ek dat die ding wat my so sterk opgeval het, is dat die jong persoon, miskien agtien of negentien jaar oud, op n druppel na lyk soos die hoofkarakter in Boys Dont Cry. Ek en Judy surf die net om te kyk of ons �rens meer inligting kan kry, maar sonder haar naam vind ons niks nie.
Uiteindelik vind ek die nodige inligting deur die Jerusalem Open House, n organisasie soortgelyk aan Triangle in die Kaap, met hul kantoor in die hartjie van Jerusalem. Hulle bied professionele dienste soos berading en regshulp, asook n bymekaarkomplek vir sosiale geleenthede. Ons het al van hulle funksies bygewoon. Hulle verwys my na n vrou wat betrokke is by die saak hier in die Haifa-gebied, 20 kilometer af in die pad van waar ek woon. Sy vul my in oor die agtergrond van die hofsaak.